प्रधानमंत्री कहते हैं कि 21वीं सदी हिन्दुस्तान की सदी है, क्योंकि यह दुनिया का सबसे नौजवान देश है। 65 फीसदी आबादी 35 वर्ष से ऊपर की है। देश जवान है, सपने जवान हैं और संकल्प भी जवान है। देश के लिए मर मिटने वाले भी जवान हैं। प्रधानमंत्री के कथन की पुष्टि उपलब्ध आंकड़े करते हैं। फिक्की के अनुसार 2030 तक भारत की अर्थव्यवस्था तेजी से बढ़ते हुए 10 खरब डॉलर के पार हो जाएगी। साथ ही इस समय तक लगभग 25 करोड़ की गुणात्मक श्रम शक्ति की आवश्यकता होगी। लिहाजा, एक बड़े स्तर पर दक्ष श्रमिकों की फौज खड़ा करके भारत अकेले दम पर पूरे विश्व की आर्थिक महाशक्ति बन जाएगा।